Пјеснику Змају
Мило Јововић 

Седамдесет ти доврши
Па још си нам млад,
Здрав и чио, ведре душе
За корисни рад.

Твоје име – Чика-Јове,
Српчад знају сва,
Сви се за те Богу моле
Да т' чува од зла;

Да т' поживи још за дуго,
За читави в'јек,
Да с' пјесмама твојим мили
Хори диван јек.

Па и ја се с њима слажем,
Кличећ': Боже дај!
Да нам дуго и за дуго
Живи пјесник Змај.

Бар, Мило Јововић, „Голуб“, број 4., у Сомбору, 15. фебруара  1903., стр. 57.
Јововићеве пјесме 1903.